**Ministerul Mediului**



**Agenţia Naţională pentru Protecţia Mediului**

|  |
| --- |
| **Agenţia pentru Protecţia Mediului Timiş** |

**DECIZIA ETAPEI DE INCADRARE**

**Nr. 471 din 29.11.2017**

**PROIECT**

Ca urmare a solicitarii de emitere a acordului de mediu adresate de **COMUNA SACALAZ**, cu sediul in localitatea Sacalaz, str. Principala, nr. 368, jud. Timis, inregistrata la APM Timis cu nr. 11956RP/04.10.2017, cu ultimele completari inregistrate cu nr. 14044RP/22.11.2017, in baza HG nr. 445/2009 privind evaluarea impactului anumitor proiecte publice si private asupra mediului si a Ordonantei de urgenta a Guvernului nr. 57/2007 privind regimul ariilor naturale protejate, conservarea habitatelor naturale, a florei si faunei salbatice, cu modificarile si completarile ulterioare,

Agentia pentru Protectia Mediului Timis decide, ca urmare a consultarilor desfasurate in cadrul sedintei Comisiei de Analiza Tehnica, din data de 28.11.2017, ca proiectul *„****Reablilitarea sistemului de alimentare cu apa si statie de tratare a apei in satul Beregsau Mic, comuna Sacalaz, judetul Timis”*** propus a fi amplasat în localitatea Beregsau Mic, domeniu public, jud. Timis, **nu se supune evaluarii impactului asupra mediului si nu se supune evaluarii adecvate.**

Justificarea prezentei decizii:

**I**. **Motivele care au stat la baza luarii deciziei etapei de incadrare in procedura de evaluare a impactului asupra mediului sunt urmatoarele**:

a ) proiectul se incadreaza in prevederile Hotararii Guvernului nr. 445/2009, **anexa nr. 2, pct. 10. b) proiecte de dezvoltare urbana, inclusiv constructia centrelor comerciale si a parcarilor auto si pct. 13 a *– Orice modificari sau extinderi (...) ale proiectelor (...) deja executate sau in curs de a fi executate, care pot avea efecte semnificative negative asupra mediului*;**

a1) proiectul propus nu intră sub incidenţa art. 28 din Ordonanţa de Urgenţă a Guvernului nr. 57/2007 privind regimul ariilor naturale protejate, conservarea habitatelor naturale, a florei şi faunei sălbatice, cu modificările şi completările ulterioare;

**b) Justificarea in raport cu criteriile din anexa nr. 3 a HG 445/2009**

1. **Caracteristicile proiectului:**
2. Mărimea proiectului:

Prin proiect se propun urmatoarele lucrari:

* Aductiuni de la cele doua foraje existente la statia de tratare apa;
* Statie de tratare apa;
* Rezervor de inmagazinare si staţie de pompare apa pentru distributie;
* Retea de alimentare cu apa dotata cu hidranti;

***Conducte aductiune de la foraje***

Sursa de apă în localitate o reprezintă 2 foraje de adâncime F1 şi F2, existente, amplasate in intravilanul localitătii Beregsău Mic. Pentru a transporta apa din foraje la statia de tratare se prevăd conducte de aductiune din polietilenă PE-HD, PE100, De.90x3.3 mm, Pn 6 atm, **L=850 m**., amplasate în zona verde a tramei stradale.

Peste foraje se vor executa cate o constructie tip cabină de protectie, care va adăposti putul forat şi instalatiile hidraulice necesare.

Forajele se vor echipa cu o electropompe submersibile cu următoarele caracteristici:

F1 -Q= 5,0 l/s, H = 58 mCA; F2 -Q= 2,0 l/s, H = 43 mCA.

Pe conducta de refulare a pompelor din foraje se monteazã orizontal o linie complexã de contorizare a apei formată din robinet, filtru de impuritãti, apometru, clapetă retinere, robinet de prelevat probe.

***Statie de tratare apa***

Proiectul propune realizarea unei statii de tratare, filtrare si stocarea a apei. Capacitatea maxima a statie de tratare va fi de 7 l/s si va fi ampalsata pe pasunea comunala PS 1170/1. Aceasta va fi de tip container.

Apa bruta provenita de la foraje va fi pompata intr-un rezervor de reactie – oxidare, cu un volum util de V=60 mc.

Pe conducta de intrare a apei brute in acest rezervor se va face injectie cu NaOCl utilizandu-se o instalatia de dozare (pompa dozatoare si apometru cu impuls). De asemenea, e prevazuta o pompa dozatoare si un bazin stocare hipoclorit de rezerva.

Din acest rezervor de reactie-oxidare, apa pretratata este pompata cu ajutorul unui grup de pompare alcatuit dintr-o electropompa activa si una de rezerva, catre sistemul de filtre automate cu nisip si filtre automate cu carbune activ.

Apele de la spalarea filtrelor se deveaza in canalizarea menajera.

Apa după filtrare va fi directionata catre bazin de stocare final (210 mc). De asemenea, tot pe acest traseu se va realiza si dezinfectie finala si reglarea pH-ului. Dezinfectia finala se va realiza cu hipoclorit de sodiu.

Pentru monitorizarea debitului efluent se va monta pe conducta de distribuitie un debitmetru electromagnetic. Statia va fi de tip container utilata cu toată instalatia hidraulică şi electrică necesară.

***Gospodarie de apa***

Pentru stocarea şi distribuirea apei potabile către consumatori se prevede o gospodărie de apă formată dintr-un rezervor de înmagazinare si o statie de pompare. Suprafata ocupata de gospodaria de apa va fi de 1600 mp, amplasata pe pasunea comunala PS 1170/1.

Suprafata ocupată de gospodăria de apă va fi de 1600 mp.

Rezervorul va fi suprateran, metalic, hidroizolat, de tip cilindric si va fi montat pe o fundatie din beton armat turnat monolit si va avea capacitatea de 210 mc.

Rezervorul inmagazinează rezerva de incendiu exterior şi volumul de compensare.

Statia de pompare apa potabila si incendiu va fi amplasată langa rezervorul de inmagazinare si va asigura debitul si presiunea necesare alimentarii cu apa curenta si pentru stingerea unui eventual incendiu in localitatea Beregsău Mic.

Statia de pompare va fi amplasată într-o constructie tip container de 2,40 m x 7,40 m si înăltimea de 2,80 m, cu structură din profile metalice

Pentru asigurarea debitului si presiunii necesare in reteaua de distributie, in situatii normale si in caz de incendiu, s-a prevazut echiparea statiei de hidrofor cu urmatoarele utilaje si aparate:

- grup de pompare 3A+1R pompe cu convertizor de frecventa, Q=3x5 l/s, H=50 mCA preasamblat pe un postament unic din profile din otel.

-2 recipiente de hidrofor cu membrană elastică de V=1000 l, pentru mentinerea presiunii în reteaua de apă.

-conducte de legătură dintre armături şi utilaje.

In statia de pompare este prevăzută şi o linie de măsură cu apometru pe refularea spre reteaua de distributie.

***Retea de alimentare cu apa***

De la statia de pompare din cadrul gospodariei de apa se va realiza o retea de distributie pe toate strazile din intravilanul localitatii Beregsau Mic. Reteaua va fi realizata din polietilenă PE-HD, PN 6 atm, De.63-125 mm, **L=9700 m**.

Pe traseul conductelor vor fi prevazute camine de vane, hidranti de incendiu Dn 80 mm si **311** bransamente din PEHD, PN6, De.32 mm cu lungimea totala **L=3300 m**, la gospodariile din localitate.

Debitele de apa pentru consumatori vor fi asigurate din cele doua foraje, O zi max=309,53 mc/zi.

In localitatea Beregsăul Mic reteaua de alimentare cu apa subtraversează drumul comunal DC214 Beregsau Mare- Bobda în 5 puncte prin foraj orizontal.

**Imprejmuire statii de pompare**

La gospodăriei de apă se va asigura perimetrul de protectie sanitară cu regim sever. Această suprafată va fi imprejmuită cu gard de sârmă pe stâlpi de beton de 2,0 m înăltime. Lungimea imprejmuirii este de 160 m (S=1600 mp).

**Organizarea de santier**

Organizarea de şantier va fi amplasată în intravilan Beregsau Mic pe parcela cadastrală Ps 1170/1 aflata in administratia Comunei Sacalaz. Amplasamentul este pe domeniul public, langa gospodaria de apa propusa.

Utilajele folosite la executia lucrarii se vor alimenta la statii de carburant, in incinta santierului neamplasandu-se nici un rezervor pentru carburanti. De asemenea, eventualele defectiuni ale acestora se vor remedia numai in unitati autorizate, fiind interzise interventiile in incinta santierului.

Alimentarea cu apa potabila se va realiza cu apa imbuteliata .

Se va amplasa o pubela pentru evacuarea deseurilor menajere rezultate in etapa de executie.

Lucrari de refacere a amplasamentului la finalizarea investitiei

După execuția lucrărilor sunt prevazute lucrari în vederea refacerii cadrului natural.

2)Cumularea cu alte proiecte: -

3) Utilizarea resurselor naturale: -

4) Producţia de deşeuri:

- deseurile rezultate din lucrarile de constructie (pamant, amestecuri de beton, caramizi, tigle si materiale ceramice) se vor colecta separat; depozitarea deseurilor nevalorificabile se va face numai in locurile indicate de administratia locala; deseurile valorificabile (lemn, metal, materiale ceramice, etc.) vor fi predate catre unitati specializate autorizate;

- deseurile menajere se vor colecta selectiv in europubele pe un spatiu special amenajat si vor fi preluate de unitati autorizate specializate.

5) Emisiile poluante, inclusiv zgomotul si alte surse de disconfort:

- se vor respecta prevederile Ord 119/2014 Ordin pentru aprobarea Normelor de igiena si sanatate publica privind mediul de viata al populatiei;

- nivelul de zgomot rezultat in urma realizarii proiectului nu va depasi limitele admisibile conform prevederilor SR 10009:2017 Acustica. Limite admisibile ale nivelului de zgomot din mediul ambiant;

- apele rezultate de la spalarea filtrelor se vor incadra in limitele maxime admisibile prevazute de normativul NTPA 002/2002, aprobat prin HG nr. 188/2002 şi modificat prin HG nr. 352/2005, privind condiţiile de descărcare în mediul acvatic a apelor uzate;

-pentru sol se vor respecta prevederile Ord. M.A.P.P.M. nr. 756/1997 pentru aprobarea Reglementarii privind evaluarea poluarii mediului, cu modificarile si completarile ulterioare.

6) Riscul de accident, ţinându-se seama in special de substanţele si tehnologiile utilizate: -

**2) Localizarea proiectelor:**

1) Utilizarea existenta a terenului:conform prevederilor Certificatului de Urbanism nr. 65/17.02.2017, lucrarile se vor executa pe teren intravilan cu destinatia de domeniu public.

2) Relativa abundenta a resurselor naturale din zona,calitatea si capacitatea regenerativa a acestora:-

3) Capacitatea de absorbtie a mediului, cu atenţie deosebită pentru:

       a) zonele umede: nu este cazul,

       b) zonele costiere: nu este cazul,

       c) zonele montane si împădurite: nu este cazul,

       d) parcurile si rezervaţiile naturale: nu este cazul,

e) ariile clasificate sau zonele protejate prin legislaţia in vigoare cum sunt: zone de protecţie a faunei piscicole, bazine piscicole naturale şi bazine piscicole amenajate etc: nu este cazul;

 f) zonele de protecţie speciala, mai ales cele desemnate prin Ordonanţa de urgenţă a Guvernului nr. 57/2007 privind regimul ariilor naturale protejate, conservarea habitatelor naturale, a florei şi faunei sălbatice, cu modificările şi completările ulterioare, zonele prevăzute prin Legea nr. 5/2000 privind aprobarea Planului de amenajare a teritoriului naţional – Secţiunea a III-a – zone

protejate, zonele de protecţie instituite conform prevederilor Legii apelor nr. 107/1996, cu modificările şi completările ulterioare, şi Hotărârea Guvernului nr. 930/2005 pentru aprobarea Normelor speciale privind caracterul şi mărimea zonelor de protecţie sanitară şi hidrogeologică: nu este cazul;

g) ariile in care standardele de calitate a mediului stabilite de legislaţie au fost deja depăşite: -

h) ariile dens populate: nu este cazul;

      i) peisaje cu semnificaţie istorica, culturala si arheologica: nu este cazul.

**3) Caracteristicile impactului potenţial:**

1) Extinderea impactului: aria geografica si numărul de persoane afectate: nu este cazul

2) Natura transfrontaliera a impactului: nu este cazul;

3) Mărimea si complexitatea impactului: in perioada de execuţie şi implementare a proiectuluiimpactul asupra factorilor de mediu va fi nesemnificativ daca se vor respecta masurile  privind protecţia factorilor de mediu impuse prin proiect (prezentate in memoriul tehnic, care stă la baza deciziei);

4) Probabilitatea impactului: nesemnificativa;

5) Durata, frecventa si reversibilitatea impactului: nu este cazul.

**II. Motivele care au stat la baza luarii deciziei etapei de incadrare in procedura de evaluare adecvata sunt urmatoarele:** proiectul propus nu intră sub incidenţa art. 28 din Ordonanţa de Urgenţă a Guvernului nr. 57/2007 privind regimul ariilor naturale protejate, conservarea habitatelor naturale, a florei şi faunei sălbatice, cu modificările şi completările ulterioare.

**III.Conditiile de realizare a proiectuluisunt**:

- Investiţia se va realiza cu respectarea proiectului tehnic elaborat potrivit legii, a memoriului tehnic intocmit conform prevederilor Ordinului nr. 135/2010, a legislaţiei de mediu in vigoare si a menţiunilor din Certificatul de Urbanism nr. 65/17.02.2017, emise de Primăria Comunei Sacalaz.

- La executarea lucrărilor se vor respecta normele legale în vigoare:

* Aviz de gospodarire a apleor nr. ABAB – 281 din 18.10.2017.

Masuri pentru :

* Protectia impotriva zgomotului. Protectia asezarilor umane:

In faza de executie sursele de zgomot si vibratii sunt produse atat de actiunile propriu zise de lucru cat si de traficul auto din zona de lucru. Aceste activitati au un caracter discontinuu, fiind limitate numai pe perioada zilei (program de lucru intre orele 7-18).

Vor fi luate masuri pentru protectia impotriva zgomotului si vibratiilor produse de utilajele si activitatea de construire, cu respectarea prevederilor HG 321/2005 republicata, privind evaluarea si gestionarea zgomotului ambiant, privind gestionarea zgomotului ambiant.

Masurile vor asigura ca la limita incintei, sa fie respectate valorile impuse prin SR 10009:2017.

- Pe parcursul executarii lucrarilor nu se vor taia arbori si nu vor fi afectate zonele verzi amenajate din zona;

- Lucrările se vor desfăşura cu respectarea condiţiilor tehnice si a regimului juridic prevăzute prin actele de reglementare prealabile, emise de alte autoritati;

- Nu se vor evacua nici un fel de deşeuri în alte locuri, decât în spaţiile special amenajate;

- Utilajele utilizate pe durata de realizare a lucrǎrilor, precum şi mijloacele de transport, vor avea o stare tehnicǎ corespunzǎtoare, astfel încât sǎ fie exclusǎ orice posibilitate de poluare a mediului inconjurator cu combustibil ori material lubrifiant direct sau indirect; la terminarea programului vor fi parcate pe o platformǎ de retragere utilaje, special amenajata;

- Nu se vor deteriora zonele învecinate perimetrului de desfǎşurare a lucrǎrilor;

– In perioada de execuţie a lucrărilor vor fi stabilite zone de parcare a autovehiculelor si a utilajelor utilizate;

- Se vor lua masuri pentru evitarea poluării accidentale a factorilor de mediu pe toata durata execuţiei lucrărilor şi implementării proiectului;

-Se vor lua măsuri de reducere a nivelului încărcării atmosferice cu pulberi la depozitarea pamantului rezultat din excavare;

- Evitarea pierderilor de materiale si substanţe cu potenţial poluant in vederea eliminării poluării accidentale a apelor de suprafaţa si a apelor subterane;

– In cazul poluării accidentale a solului cu produse petroliere si uleiuri minerale de la vehiculele grele si de la echipamentele mobile se va proceda imediat la utilizarea materialelor absorbante, la decopertarea solului contaminat, stocarea temporară a deşeurilor rezultate şi a solului decopertat în recipienţi adecvaţi, şi tratarea de către firme specializate;

- Se interzic lucrările de întreţinere si reparaţii la utilajele si mijloacele de transport in cadrul obiectivului de investiţii (acestea se vor realiza numai prin unitati specializate autorizate);

- Lucrările vor fi executate fara a produce disconfort locuitorilor prin generarea de noxe, praf, zgomot si vibraţii;

- Amplasarea organizarii de santier si a depozitelor, precum si alte activitati conexe, se vor realiza cu respectarea prevederilor OUG nr. 195/2005 aprobata cu modificari prin Legea nr. 265/2006 privind Protectia Mediului cu completarile si modificarile ulterioare;

- Respectarea prevederilor Legii 104/2011 privind calitatea aerului inconjurator;

-  Activităţile care produc mult praf vor fi reduse in perioadele cu vânt puternic sau se va proceda la umectarea suprafeţelor sau luarea altor măsuri (ex.împrejmuire cu panouri, acoperirea solului decopertat şi depozitat temporar, etc.) în vederea reducerii dispersiei pulberilor în suspensie în atmosferă;

- Este interzisă parasirea incintei organizării de şantier cu mijloacele de transport cu rotile/ caroseria autovehiculelor incarcate de noroi, in vederea evitarii antrenarii acestuia pe drumurile publice ;

- Materialele fine (pamant, balast, nisip) se vor transporta in autovehicule prevăzute cu prelate pentru împiedicarea imprastierii acestora pe partea carosabila;

- Nu se va degrada mediul natural sau amenajat, prin depozitari necontrolate de deseuri de orice fel;

- Managementul deşeurilor generate de lucrări va fi in conformitate cu legislaţia specifica de mediu  si va fi in responsabilitatea titularului de proiect cat si a operatorului care realizează lucrările;

- Se vor realiza spatii special amenajate pentru colectarea selectiva a tuturor categoriilor de deşeuri produse, in conformitate cu prevederile Legii (r) nr. 211/ 2011 privind regimul deşeurilo, cu modificarile si completarile ulterioare;

- Depozitarea deseurilor nevalorificabile se va face numai in locurile aprobate de administratia locala; deseurile valorificabile (metalice, lemn, material plastic) vor fi predate catre unitati specializate autorizate;

- Se vor respecta prevederile Ord 119/2014 Ordin pentru aprobarea Normelor de igiena si sanatate publica privind mediul de viata al populatiei;

- Se vor verifica periodic utilajele si mijloacele de transport in ceea ce priveşte nivelul de emisii de monoxid de carbon si a altor gaze de eşapament, de zgomot, si se vor pune in funcţiune numai cele care corespund cerinţelor tehnice; se vor evita pierderile de carburanţi sau lubrefianţi la staţionarea utilajelor;

- Alimentarea cu carburanţi, repararea si întreţinerea mijloacelor de transport si a utilajelor folosite pe şantier se va face numai la societati specializate si autorizate;

-  Nu se vor stoca combustibili in organizarea de şantier.

**Prezentul act este valabil pe toată perioada punerii în aplicare a proiectului, în condiţiile în care nu intervin modificări ale datelor care au stat la baza emiterii acestuia.**

***Titularul proiectului are obligaţia de a notifica in scris autoritatea pentru protecţia mediului despre orice modificare sau extindere a proiectului survenita după emiterea deciziei etapei de încadrare, APM Timiş urmând a aplica in mod corespunzător, in aceasta situaţie prevederile art. 22 alin(3) din HG nr. 445/2009.***

Prezentul act nu exonerează de răspundere titularul, proiectantul si/sau constructorul in cazul producerii unor accidente in timpul execuţiei lucrărilor sau exploatării acestora.

**Nerespectarea prevederilor prezentei decizii se sanctioneaza conform prevederilor legale in vogoare.**

***După finalizarea lucrărilor de construire, înainte de a începe activitatea, titularul va depune la APM Timiş solicitarea d revizuire a autorizaţiei de mediu pentru activitatile care se supun prevederilor Ord. nr. 1798 /2007 pentru aprobarea Procedurii de emitere a autorizaţiei de mediu*, cu modificarile si completarile ulterioare.**

***Prezenta decizie poate fi contestată în conformitate cu prevederile H.G. nr. 445/2009 privind evaluarea impactului anumitor proiecte publice şi private asupra mediului şi ale Legii contenciosului administrativ nr. 554/2004, cu modificările şi completările ulterioare.***

**DIRECTOR EXECUTIV,**

**Mihai CEPEHA**

**p. SEF SERVICIU**

**AVIZE, ACORDURI, AUTORIZATII,**

**Lucia SCRIUBA**

**INTOCMIT,**

**Loredana CIOCARLIE**